Source: https://www.fnpv.sk/splacanie-fnpv-pre-pg
Timestamp: 2020-06-03 19:26:43+00:00
Document Index: 973504

Matched Legal Cases: ['§ 17', '§ 17', '§17', '§17', '§ 4', '§16', '§ 3', '§ 75', '§ 54', '§ 3', '§ 4', '§ 75', '§ 54', '§ 3', '§ 4', '§ 75', '§ 80', '§ 80', '§ 54', '§ 6', '§ 6', '§ 75', '§ 80', '§ 80', '§ 54', '§ 2', '§ 6', '§ 6', '§ 75', '§ 80']

Prvá splátka pôžičky je splatná mesiacom nasledujúcim po mesiaci poskytnutia pôžičky. Od tohto mesiaca Vám vzniká povinnosť začať uhrádzať splátky pôžičky (napr. pôžička Vám bola poskytnutá v júli, prvú splátku uhradíte v auguste).
Pôžičku ste povinný splácať v zmysle zmluvy o pôžičke tak, aby bola splátka pripísaná v prospech účtu fondu najneskôr do 25. dňa v príslušnom kalendárnom mesiaci. Preto Vám odporúčame úhradu vykonať najneskôr 20. dňa v mesiaci. Najvhodnejším spôsobom uhrádzania splátok pôžičky je nastavenie trvalého príkazu z osobného účtu. Začiatok omeškania úhrady splátky začína plynúť 26-tym dňom príslušného kalendárneho mesiaca.
Pôžička sa úročí úrokovou sadzbou uvedenou na prvej strane zmluvy o pôžičke počas obdobia, kedy ste povinný pôžičku splácať (počas lehoty splatnosti) a počas obdobia trvania odkladov splátok podľa § 17 ods. 14 zákona o fonde.
o 2% ročne počas obdobia, kedy ste v omeškaní so splácaním pôžičky o viac ako dve splátky.
o 2% ročne počas trvania závažného porušenia zmluvy o pôžičke z Vašej strany.
o 4% ročne v prípade, ak prestane byť pedagógom K zvýšeniu dochádza len v prípade, ak sa opätovne nezamestnáte ako pedagóg alebo vysokoškolský učiteľ do šiestich mesiacov od straty statusu pedagóga (platí len ak Vám nebol vykonaný odpis istiny).
Ak prestanete byť pedagógom pred znížením nesplatenej istiny pôžičky (pred odpisom istiny) začína Vám plynúť 6-mesačná ochranná lehota. Počas trvania ochrannej lehoty sa pôžička naďalej úročí úrokovou sadzbou uvedenou na prvej strane Vašej zmluvy o pôžičke..
Ak sa počas trvania 6-mesačnej ochrannej lehoty opätovne stanete pedagógom alebo vysokoškolským učiteľom a túto skutočnosť fondu preukážete zaslaním príslušného dokladu, pôžička sa aj naďalej úročí úrokovou sadzbou uvedenou na prvej strane Vašej zmluvy o pôžičke.
Ak sa počas trvania 6-mesačnej ochrannej lehoty opätovne nezamestnáte ako pedagóg alebo vysokoškolský učiteľ alebo to fondu nepreukážete zaslaním príslušného dokladu, úroková sadzba sa Vám zvýši o 4% od prvého dňa mesiaca nasledujúceho po uplynutí ochrannej lehoty.
Aj po uplynutí ochrannej lehoty je možné opätovné zníženie úrokovej sadzby na pôvodnú výšku, ale až potom, čo preukážete, že ste sa stal pedagógom alebo vysokoškolským učiteľom a zároveň preukážete, že už nie ste v skúšobnej dobe. K zníženiu úrokovej sadzby dochádza od prvého dňa mesiaca nasledujúceho po preukázaní uvedených skutočností.
Lehota splatnosti pôžičky (doba, počas ktorej ste povinný pôžičku splácať) je v zmluve o pôžičke uvedená na základe požadovanej lehoty splatnosti uvedenej v žiadosti o pôžičku.
Lehotu splatnosti pôžičky si môžete zvoliť na žiadosti o pôžičku, pričom minimálna lehota splatnosti je 8 rokov a maximálna lehota splatnosti je 15 rokov.
Lehota splatnosti pôžičky začína plynúť prvým dňom mesiaca nasledujúceho po mesiaci, v ktorom Vám bola pôžička poskytnutá.
Ak máte z fondom uzatvorených viac zmlúv o pôžičke, lehota splatnosti môže byť rozdielna pre každú uzatvorenú zmluvu o pôžičke a pre každú zmluvu o pôžičke sa počíta samostatne.
Výška pravidelných mesačných splátok pôžičky je stanovená na základe schválenej výšky pôžičky a lehoty splatnosti a je uvedená na prvej strane Vašej zmluvy o pôžičke.
Splátky pôžičky ste povinný poukazovať mesačne na bežný účet fondu uvedený na prvej strane zmluvy o pôžičke tak, aby boli pripísané na účet fondu najneskôr do 25. dňa príslušného kalendárneho mesiaca, na ktorý sa splátka vzťahuje.
bezhotovostným prevodom na účet fondu (fondom odporúčaný spôsob) a/alebo,
Pri uhrádzaní splátok pôžičky ste povinný uvádzať variabilný symbol, ktorým je číslo Vašej zmluvy o pôžičke. V prípade, ak variabilný symbol neuvediete a splátku nebude možné žiadnym iným spôsobom identifikovať, bude takáto splátka vrátená na účet z ktorého bola poukázaná a bude Vám zaslaná upomienka na úhradu nedoplatku na mesačných splátkach pôžičky.
Splácať pôžičku môžete aj splátkami, ktorých mesačná výška v úhrne presahuje výšku riadnych splátok, t.j. mimoriadnymi splátkami. Za mimoriadne splátky fond neúčtuje žiadne poplatky.
Predplatenie riadnych mesačných splátok vopred nie je možné, akákoľvek úhrada prevyšujúca sumu riadnej mesačnej splátky, pokiaľ nejde o úhradu nedoplatku, sa považuje za mimoriadnu splátku.
Ak sa rozhodnete celý zostatok pôžičky predčasne splatiť stačí, ak sa informujete o presnom zostatku pôžičky emailom, ktorý zašlete na emailovú adresu príslušného referenta. Za predčasné splatenie pôžičky fond neúčtuje žiadne poplatky.
1. Osobitný odklad splátok podľa § 17 ods. 14 zákona o fonde
Počas osobitného odkladu splátok podľa §17 ods. 14 zákona o fonde lehota splatnosti plynie, pôžička sa úročí a ste povinný uhrádzať iba úroky z istiny. Bližšie informácie o osobitnom odklade splátok podľa §17 ods. 14 zákona o fonde sú uvedené v čl. IX zmluvy o pôžičke.
Na osobitný odklad splátok má dlžník nárok:
b) z dôvodu evidencie príslušným úradom práce, sociálnych vecí a rodiny ako uchádzač o zamestnanie (platí len pre zmluvy o pôžičke od roku 2017)
doklad o zaradení do evidencie príslušného Úradu práce, sociálnych vecí a rodiny ako uchádzača o zamestnanie- originál, nie starší ako 30 dní / osvedčená kópia
c) z dôvodu trvania výkonu dobrovoľnej vojenskej prípravy (platí len pre zmluvy o pôžičke od júna 2019)
V prípade, že počas osobitného odkladu splátok nastane nová skutočnosť (napr. dôvod na predčasné skončenie osobitného odkladu splátok, dôvod na predĺženie osobitného odkladu splátok), ste povinný do 14 dní od vzniku novej skutočnosti zaslať fondu príslušný doklad a v prípade, ak dôvod osobitného odkladu splátok stále trvá aj žiadosť o odklad splátok. Na základe predložených dokladov fond upraví dĺžku osobitného odkladu splátok.
2. Odklad z iného kvalifikovaného dôvodu podľa § 4 ods. 1 písm. j) zákona o fonde
Odpisom istiny sa rozumie zníženie nesplatenej istiny pôžičky po splnení stanovených podmienok. Bližšie informácie o odpise istiny podľa §16 ods. 3 zákona sú uvedené v čl. X zmluvy o pôžičke.
Ak preukážete fondu, že ste vykonávali pedagogickú činnosť na ustanovený týždenný pracovný čas počas najmenej piatich rokov od poskytnutia pôžičky, zníži sa Vám nesplatená istina pôžičky.
V priebehu splácania pôžičky ste povinný oznámiť fondu zaslaním potvrdenia od zamestnávateľa akúkoľvek zmenu zamestnávateľa, úpravu rozsahu pracovného času v pracovnej zmluve alebo preradenie na pracovnú pozíciu, v ktorej nevykonávate pedagogickú činnosť na ustanovený týždenný pracovný čas. Nenahlásenie uzavretia novej pracovnej zmluvy, úpravy pracovného času v pracovnej zmluve alebo preradenia na pracovnú pozíciu, v ktorej začnete vykonávať pedagogickú činnosť na ustanovený týždenný pracovný čas, alebo nenahlásenie ukončenia materskej alebo rodičovskej dovolenky môže spôsobiť oneskorené priznanie nároku na odpis istiny.
Podmienky zníženia nesplatenej istiny pôžičky, ako výklad toho, čo sa považuje za pedagogickú činnosť na účely odpisu závisí od toho, kedy ste uzatvárali zmluvu o pôžičke.
a) ak ste zmluvu o pôžičke uzatvorili na základe žiadosti o pôžičku predloženej do školského roku 2016/2017:
- nesplatená istina pôžičky sa Vám zníži o jednu päťdesiatinu (1/50), ak preukážete fondu, že ste vykonávali pedagogickú činnosť:
počas najmenej piatich rokov od poskytnutia pôžičky, či už súvislých alebo nesúvislých,
- nesplatená istina pôžičky sa Vám zníži o ďalšiu jednu päťdesiatinu (1/50), ak preukážete fondu, že ste vykonávali pedagogickú činnosť, a to
počas najmenej jedného ďalšieho roka (nad rozsah piatich rokov uvedených v predchádzajúcom bode tohto článku), či už súvisle alebo nesúvisle,
- za pedagogickú činnosť sa považuje činnosť pedagogického zamestnanca v zmysle § 3 ods. 2 zákona č. 317/2009 Z. z., ktorou sa rozumie súbor pracovných činností vykonávaných priamou výchovno-vzdelávacou činnosťou a ostatnými činnosťami s ňou súvisiacimi, ktoré zamestnávateľ ustanoví v pracovnom poriadku,
- činnosť vysokoškolského učiteľa podľa § 75 zákona č. 131/2002 Z. z. a činnosť študenta doktorandského študijného programu v dennej forme štúdia podľa § 54 zákona č. 131/2002 Z. z. sa nepovažuje za pedagogickú činnosť z hľadiska vzniku nároku na odpis istiny,
- za vykonávanie pedagogickej činnosti na ustanovený týždenný pracovný čas sa rozumie aj vykonávanie pedagogickej činnosti súčasne vo viacerých pracovných pomeroch na kratší pracovný čas alebo na základe dohôd o prácach vykonávaných mimo pracovného pomeru (kratší pracovný úväzok), ak súčet týchto paralelne existujúcich kratších pracovných úväzkov vyjadrených percentuálnym podielom dosiahne minimálne 100%,
- do času výkonu pedagogickej činnosti sa započítava čas trvania invalidity, ak u Vás invalidita vznikla počas výkonu pedagogickej činnosti alebo v dôsledku výkonu pedagogickej činnosti,
- do času výkonu pedagogickej činnosti sa nezapočítava trvanie materskej dovolenky alebo rodičovskej dovolenky.
b) ak ste zmluvu o pôžičke uzatvorili na základe žiadosti o pôžičku predloženej od 1. januára 2017 do 31. mája 2019:
- nesplatená istina pôžičky sa Vám zníži o 3%, ak preukážete fondu, že ste vykonávali pedagogickú činnosť:
- za pedagogickú činnosť považuje činnosť pedagogického zamestnanca podľa § 3 ods. 2 zákona č. 317/2009 Z. z.,
- činnosť odborného zamestnanca podľa § 4 ods. 2 zákona č. 317/2009 Z. z., činnosť vysokoškolského učiteľa podľa § 75 zákona č. 131/2002 Z. z. a činnosť študenta doktorandského študijného programu v dennej forme štúdia podľa § 54 zákona č. 131/2002 Z. z. sa nepovažuje za pedagogickú činnosť z hľadiska vzniku nároku na odpis istiny,
- do času výkonu pedagogickej činnosti sa započítava trvanie materskej dovolenky alebo rodičovskej dovolenky v celkovej dĺžke najviac tri roky.
c) ak ste zmluvu o pôžičke uzatvorili na základe žiadosti o pôžičku predloženej od 1. júna 2019 do 31. augusta 2019:
- za pedagogickú činnosť sa považuje činnosť pedagogického zamestnanca podľa § 3 ods. 2 zákona č. 317/2009 Z. z, činnosť odborného zamestnanca podľa § 4 ods. 2 zákona č. 317/2009 Z. z, činnosť vysokoškolského učiteľa podľa § 75 zákona č. 131/2002 Z. z., činnosť výskumného pracovníka podľa § 80 zákona č. 131/2002 Z. z. a činnosť umeleckého pracovníka podľa § 80 zákona č. 131/2002 Z. z.,
- činnosť študenta doktorandského študijného programu v dennej forme štúdia podľa § 54 zákona č. 131/2002 Z. z. sa nepovažuje za pedagogickú činnosť z hľadiska vzniku nároku na odpis istiny,
- za vykonávanie pedagogickej činnosti, odbornej činnosti, činnosti vysokoškolského učiteľa, činnosti výskumného pracovníka alebo činnosti umeleckého pracovníka na ustanovený týždenný pracovný čas sa rozumie aj vykonávanie pedagogickej činnosti, odbornej činnosti, činnosti vysokoškolského učiteľa, činnosti výskumného pracovníka alebo činnosti umeleckého pracovníka súčasne vo viacerých pracovných pomeroch na kratší pracovný čas alebo na základe dohôd o prácach vykonávaných mimo pracovného pomeru (kratší pracovný úväzok), ak súčet týchto popri sebe existujúcich kratších pracovných úväzkov vyjadrených percentuálnym podielom dosiahne minimálne 100% ustanoveného týždenného pracovného času pedagogického zamestnanca. Samotné trvanie pracovného pomeru v rezorte školstva sa automaticky nepovažuje za výkon pedagogickej činnosti,
d) ak ste zmluvu o pôžičke uzatvorili na základe žiadosti o pôžičku predloženej od 1. septembra 2019:
- za pedagogickú činnosť sa považuje pracovná činnosť pedagogického zamestnanca podľa § 6 ods. 1 zákona č. 138/2019 Z. z, pracovná činnosť odborného zamestnanca podľa § 6 ods. 2 zákona č. 138/2019 Z.z. činnosť vysokoškolského učiteľa podľa § 75 zákona č. 131/2002 Z. z., činnosť výskumného pracovníka podľa § 80 zákona č. 131/2002 Z. z. a činnosť umeleckého pracovníka podľa § 80 zákona č. 131/2002 Z. z.,
- činnosť študenta doktorandského študijného programu na vysokej škole v dennej forme štúdia podľa § 54 zákona č. 131/2002 Z. z. sa nepovažuje za pedagogickú činnosť z hľadiska vzniku nároku na odpis istiny,
- samotné trvanie pracovnoprávneho vzťahu medzi Vami a školou alebo iným zariadením definovaným v § 2 ods. 1 zákona č. 138/2019 Z.z. bez reálneho vykonávania pracovných činností pedagogického zamestnanca podľa § 6 ods. 1 zákona č. 138/2019 Z.z. alebo pracovných činností odborného zamestnanca podľa § 6 ods. 2 zákona č. 138/2019 Z.z. sa nepovažuje za vykonávanie pedagogickej činnosti alebo odbornej činnosti a nezakladá nárok na odpis istiny (napr. počas obdobia uvoľnenia na výkon verejnej funkcie a pod.). Obdobne, samotné trvanie pracovnoprávneho vzťahu medzi Vami a vysokou školou bez reálneho vykonávania pracovných činností podľa § 75 alebo § 80 zákona č. 131/2002 Z.z. sa nepovažuje za vykonávanie činnosti vysokoškolského učiteľa, výskumného pracovníka alebo umeleckého pracovníka a nezakladá nárok na odpis istiny,
- za vykonávanie pedagogickej činnosti, odbornej činnosti, činnosti vysokoškolského učiteľa, činnosti výskumného pracovníka alebo činnosti umeleckého pracovníka na ustanovený týždenný pracovný čas sa rozumie aj vykonávanie pedagogickej činnosti, odbornej činnosti, činnosti vysokoškolského učiteľa, činnosti výskumného pracovníka alebo činnosti umeleckého pracovníka súčasne vo viacerých pracovných pomeroch na kratší pracovný čas alebo na základe dohôd o prácach vykonávaných mimo pracovného pomeru (kratší pracovný úväzok), ak súčet týchto popri sebe existujúcich kratších pracovných úväzkov vyjadrených percentuálnym podielom dosiahne minimálne 100% ustanoveného týždenného pracovného času pedagogického zamestnanca,
Fond Vás najneskôr v lehote do jedného mesiaca po tom ako uplynie predpokladaná päťročná lehota vykonávania pedagogickej činnosti, počítaná od poskytnutia pôžičky, vyzve na predloženie dokladov preukazujúcich, že ste splnili podmienky vykonania odpisu istiny. Ak tieto doklady v určenej lehote nepredložíte, má sa za to, že ste podmienky na vykonanie odpisu istiny k určenému termínu nesplnili. Tým nie je dotknuté Vaše právo v budúcnosti preukázať fondu splnenie podmienok na vykonanie odpisu istiny a požiadať o jeho vykonanie.
Preukázanie splnenia podmienok na vykonanie odpisu vykonávate po 5 rokoch od poskytnutia pôžičky predložením Potvrdenia o odpracovaní 5 rokov v rezorte školstva pre účely odpisu – originál, nie starší ako 30 dní / o výkone pedagogickej činnosti. Z potvrdenia musí vyplývať obdobie, počas ktorého ste vykonávali pedagogickú činnosť.
Splnenie podmienok na vykonanie odpisu fond posudzuje a vyhodnocuje až po preukázaní splnenia podmienok na vykonanie odpisu. Vykonanie odpisu, ako aj prípadnú úpravu výšky riadnej mesačnej splátky Vám fond písomne oznámi.